CELEX: 32007R0721
Language: hu
Date: 2007-06-25 00:00:00
Title: A Bizottság 721/2007/EK rendelete ( 2007. június 25. ) az 1290/2005/EK tanácsi rendelet részletes alkalmazási szabályainak a közraktározás formájában megvalósuló intervenciós intézkedések Európai Mezőgazdasági Garanciaalap (EMGA) általi finanszírozása és a tagállamok kifizető ügynökségei által végrehajtott közraktározási műveletek könyvelése tekintetében történő megállapításáról szóló 884/2006/EK bizottsági rendelet kiigazításáról

26.6.2007   
            
            
               HU
            
            
               Az Európai Unió Hivatalos Lapja
            
            
               L 164/4
            
         
      A BIZOTTSÁG 721/2007/EK RENDELETE
   
   (2007. június 25.)
   az 1290/2005/EK tanácsi rendelet részletes alkalmazási szabályainak a közraktározás formájában megvalósuló intervenciós intézkedések Európai Mezőgazdasági Garanciaalap (EMGA) általi finanszírozása és a tagállamok kifizető ügynökségei által végrehajtott közraktározási műveletek könyvelése tekintetében történő megállapításáról szóló 884/2006/EK bizottsági rendelet kiigazításáról
   AZ EURÓPAI KÖZÖSSÉGEK BIZOTTSÁGA,
   tekintettel a Bolgár Köztársaság és Románia csatlakozási szerződésére,
   tekintettel a Bolgár Köztársaság és Románia csatlakozási okmányára és különösen annak 56. cikkére,
   mivel:
   
               (1)
            
            
               Bulgária és Románia Európai Unióhoz való csatlakozására tekintettel az 1290/2005/EK rendelet részletes alkalmazási szabályainak a közraktározás formájában megvalósuló intervenciós intézkedések Európai Mezőgazdasági Garanciaalap (EMGA) általi finanszírozása és a tagállamok kifizető ügynökségei által végrehajtott közraktározási műveletek könyvelése tekintetében történő megállapításáról szóló, 2006. június 21-i 884/2006/EK bizottsági rendelet (1) IV. és VI. mellékletében bizonyos technikai jellegű módosításokat kell végrehajtani.
            
         
               (2)
            
            
               Rögzíteni kell a 884/2006/EK rendelet IV. mellékletének 1.2. pontjában említett referencia-kamatlábakat, melyek a közraktározási műveletek Bulgária és Románia számára megtérítendő finanszírozási költségeinek kiszámításához szükségesek, valamint a Bulgáriára és Romániára vonatkozó 2007-es referencia-időszakot, mely alapján a szóban forgó tagállamok számára a 2008-as költségvetési évben megtérítendő, közraktározási műveletekre fordított normatív költségek kiszámításra kerülnek.
            
         
               (3)
            
            
               A 884/2006/EK rendeletet ennek megfelelően módosítani kell,
            
         ELFOGADTA EZT A RENDELETET:
   1. cikk
   A 884/2006/EK rendelet a következőképpen módosul:
   
               1.
            
            
               A IV. melléklet függeléke helyébe az e rendelet I. mellékletében található szöveg lép.
            
         
               2.
            
            
               A VI. melléklet I. pontjának 1. alpontja helyébe e rendelet II. mellékletének szövege lép.
            
         2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. június 25-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 171., 2006.6.23., 35. o.
   
      I. MELLÉKLET
      
         
            „Függelék
            A IV. mellékletben említett referencia-kamatlábak
            
                        1.
                     
                     
                        Bulgária
                        
                           szófiai bankközi kamatláb (SOFIBOR), három hónapra
                        
                     
                  
                        2.
                     
                     
                        Cseh Köztársaság
                        
                           prágai bankközi kamatláb (PRIBOR), három hónapra
                        
                     
                  
                        3.
                     
                     
                        Dánia
                        
                           koppenhágai bankközi kamatláb (CIBOR), három hónapra
                        
                     
                  
                        4.
                     
                     
                        Észtország
                        
                           tallinni bankközi kamatláb (TALIBOR), három hónapra
                        
                     
                  
                        5.
                     
                     
                        Ciprus
                        
                           nicosiai bankközi kamatláb (NIBOR), három hónapra
                        
                     
                  
                        6.
                     
                     
                        Lettország
                        
                           rigai bankközi kamatláb (RIGIBOR), három hónapra
                        
                     
                  
                        7.
                     
                     
                        Litvánia
                        
                           vilniusi bankközi kamatláb (VILIBOR), három hónapra
                        
                     
                  
                        8.
                     
                     
                        Magyarország
                        
                           budapesti bankközi kamatláb (BUBOR), három hónapra
                        
                     
                  
                        9.
                     
                     
                        Málta
                        
                           máltai bankközi kamatláb (MIBOR), három hónapra
                        
                     
                  
                        10.
                     
                     
                        Lengyelország
                        
                           varsói bankközi kamatláb (WIBOR), három hónapra
                        
                     
                  
                        11.
                     
                     
                        Románia
                        
                           bukaresti bankközi kamatláb (BUBOR), három hónapra
                        
                     
                  
                        12.
                     
                     
                        Szlovénia
                        
                           szlovéniai bankközi kamatláb (SITIBOR), három hónapra
                        
                     
                  
                        13.
                     
                     
                        Szlovákia
                        
                           pozsonyi bankközi kamatláb (BRIBOR), három hónapra
                        
                     
                  
                        14.
                     
                     
                        Svédország
                        
                           stockholmi bankközi kamatláb (STIBOR), három hónapra
                        
                     
                  
                        15.
                     
                     
                        Egyesült Királyság
                        
                           londoni bankközi kamatláb (LIBOR), három hónapra
                        
                     
                  
                        16.
                     
                     
                        A többi tagállam esetében
                        
                           euro bankközi kamatláb (EURIBOR), három hónapra”
                     
                  
      
   
   
      II. MELLÉKLET
      A 884/2006/EK rendelet VI. mellékletének I. pontja 1. alpontja helyébe a következő szöveg lép:
      
         
                     „1.
                  
                  
                     A Közösségre vonatkozó egységes átalányösszegeket termékenként kell meghatározni az n. év október 1-jén kezdődő, és a következő év április 30-án befejeződő referenciaidőszak során megállapított legalacsonyabb tényleges költségek alapján. A 2008-as költségvetési évben Bulgária és Románia esetében a referenciaidőszak 2007. január 1-jén kezdődik és 2007. április 30-áig tart.”